**ТЕХНИЧКА СПЕЦИФИКАЦИЈА**

Оброци се достављају у одговарајућој амбалажи за пренос хране, у појединачним паковањима оброка до објекта Центра за пружање услуга социјалне заштите града Кикинде.

Наручилац се обавезује да у року од 45 дана од пријема исправно испостављеног рачуна исплати цену извршене услуге на рачун Испоручиоца услугe, за испоручене оброке у претходном месецу.

Пријем оброка од стране Наручиоца врши се путем oтпремнице, која је основ за обрачун примљених и испоручених оброка. Oтпремницаа мора бити читко потписана.

**\*ВРЕМЕ И МЕСТО ИСПОРУКЕ:**

Испоручилац се обавезује на извршење припреме и испоруке готовог оброка – ручка, радним данима између **09:30 и 10:00 часова**, својим доставним возилом, у својој амбалажи и опреми у Центар за пружање услуга социјалне заштите града Кикинде, Милоша Великог 56, Кикинда.

Испорука укључује транспорт и истовар оброка до просторије у објекту наручиоца у којој се врши расподела оброка.

**\*КОЛИЧИНА:**

Број потребних ручкова је просечно 24 (број може варирати) дневно, пет дана недељно за оквирно 212 радних дана.

**\*САДРЖАЈ ПОНУДЕ:**

Један оброк-ручак треба да садржи:

• Супу - чорбу

• Главно јело – вариво са месом

- паприкаш, слатки купус, боранија, грашак, пасуљ, пилав и сл.) са куваним месом, (150 гр. меса по особи, без додатака соје), ћуфте у сосу или пуњена паприка, гулаш, сарма, мусака са месом, остала јела која садрже комбинацију меса и поврћа или меса и тестенине, количински 300 гр. укупно по особи (150.гр.меса- без додатака соје + вариво+сезонска салата)

• Хлеб 2 парчета или 1/4 хлеба

Наручилац задржава право да захтева посебно припремљене оброке, за особе које имају медицинске индикације за специјални режим исхране.

Наручилац напомиње да се јеловници, током године, формирају на двонедељном нивоу, као и да се осмишљавају у складу са сезонском понудом намирница.

**\*КВАЛИТЕТ:**

Производња намирница, прерада (припрема) и дистрибуција ручка за кориснике Центра мора се обављати у складу са Законом о безбедности хране („Службени гласник РС“, бр. 41/2009 и 17/2019) и другим подзаконским актима.

Испоручилац се обавезује да ће храна коју испоручује Наручиоцу бити квалитетна и у складу са нормативима утврђеним позитивним законским прописима.

**\*ГРЕШКЕ У КОЛИЧИНИ И КВАЛИТЕТУ:**

Наручилац и понуђач ће записнички констатовати да ли је услуга извршена у складу са уговором.

У случају да се записнички констатује да су утврђени недостаци у квалитету и количини, понуђач мора исте заменити и испоручити у року не дужем од 2 сата од састављања записника.

Наручилац има право да, за време важења уговора, преко акредитоване и овлашћене лабораторије врши квалитативну и квантитативну контролу достављених оброка. Уколико резултати квалитативне и квантитативне контроле нису у складу са прописаним стандардима, трошкови контроле падају на терет Понуђача (Испоручиоца).

**Понуђачи су дужни да у Понуди доставе предлог свог двонедељног Јеловника за исхрану корисника услуга наручиоца.**